|  |  |  |  |
| --- | --- | --- | --- |
|  | Norwegian Manchester Triage Group. NMTG |  | |
|  |  |
|  | | | |

Norwegian Manchester Triage Group. NMTG

**STYREMØTE 21/11-16**

Til stede: Inger Larsen, Heidi Gusland, Ida Natås, Stine Engebretsen, Cecilie Sannes, Germar Schneider, Tale Brokstad, Endre Sandvik, Line Todal ( vara for Gry Connie Baardseth), Marit Rystad, Grethe Dølbakken ( på tlf)

Fraværende: Jørn E. Rasmussen

Sted: Byrådsavdelingen, Endres kontor

Referent: Tale S. Brokstad

1. **TTA, hvordan går det?**

* Status TTA kontrakter p.t: 9 stk: Follo, Larvik, Hedmark, Oslo avd. Storgata, Drammen, Asker og Bærum, Sandefjord, Kristiansand, og Porsgrunn. Porsgrunn har nettopp signert og forventes komme i gang på nyåret. Det er gjennomgående gode erfaringer av bruken. TTA oppleves som et godt beslutningsverktøy. Lettere å lære opp nye i telefonfunksjon.
* Økende interesse/ potensielle nye brukere: Mange forventes å ta i bruk TTA kommende året. Daglig leder har fått flere henvendelser, bl.a fra Arendal, Værnesregionen, Eidsvoll, Vesterålen, Stavanger og Nittedal). Det planlegges derfor kurs på nyåret. ( se eget punkt om kurs)
* Startkort: Henvendelse fra Nasjonalt senter for legevaktsmedisin vedr. bruk av startkort. Dette finnes ikke i TTA. Noen legevakter, bl.a Oslo bruker AMIS som startkort. Bruk av startkort sikrer at telefonoperatør raskt spør om personalia, hvor pasienten befinner seg, om han/hun er våken og puster normalt. NMTG foreslår en standard for bruk av startkort. Germar undersøker pris og tilgjengelighet på denne avtalen hos Cesam og Locus software.
* Konkurranse fra Cesam og Locus software:

Fått softwarerettigheter og betalt for det. Kommer med sine versjoner. Dette kan ha implikasjoner for våre inntekter i salg av vårt «produkt» TTA. Vi må sikre at NMTG får betalt på en eller annen måte for de rettigheter Cesam og Locus har fått.

* Audit/ kvalitetsoppfølging på TTA v/Ida (etter studietur til Manchester)

4 stk fra Oslo legevakt har vært i Manchester og sett kvalitetsoppfølging i praksis. Basert på kollegaveiledning. Lytte på 10 samtaler ila en måned. Scoring etter validert skjema. Ida har laget et forslag til skjema som deles ut til styret. Oslo LV tilstreber å få til tre samtaler før jul. Anmodning om at styremedlemmer viderefører ideen videre til leder på egen arbeidsplass.

1. **MTS**

Status medlemskontrakter p.t: 22 stk:

Oslo lv ( Aker og Storgata), Larvik lv, Drammen LV, Hedmarken LV, Skedsmo kommune (Nedre Romerike lv), Kristiansand lv, Tønsberg lv, Indre Østfold lv, Sandefjord lv, Stavanger lv, Bodø lv, Diakonhjemmets s.h, Vestre Viken ( Bærum sh og Ringerike sh), OUS, Ahus, Sørlandet HF v / Kristiansand, Sarpsborg og Rakkestad LV, Helse Stavanger HF, Lovisenberg sh, Bergen lv, Asker og Bærum lv og Porgrunn lv ( oppstart på nyåret)

* Nye kommende NMTG medlemmer: Forventes minst 6 nye medlemmer neste år. Uvisst hvorvidt alle ønsker både MTS og TTA.

1. **Kurs**

Med nye kommende medlemmer er behovet stort for grunnkurs og instruktørkurs. Det er også stor etterspørsel etter instruktørkurs for gamle medlemmer.

Vi har tre kurs i NMTG: grunnkurs, instruktørkurs og TTA kurs.

Hittil har grunnkurs og instruktørkurs vært holdt som dagskurs over to dager. TTA undervisningen har blitt bakt inn siste timen av instruktørkurset. Tilbakemeldinger fra kursholdere og deltakere, er at dette er lite. Man rekker ikke gå gjennom presentasjonen og får lite tid til case. Det er også uheldig at det er på slutten av en allerede lang kursdag. Det besluttes at faggruppa kommer med forslag til kurspakker og vurderer om det bør være en halv eller hel dag med TTA undervisning i tillegg, dvs at vi får tre kursdager. Det må også tas stilling til om man må gjennom alle kurs dersom man kun ønsker oppstart av TTA.

Planlagt kurs i januar: for nystartere

Planlagt kurs i mars: for gamle medlemmer

Faggruppa og Tale samarbeider om å finne dato og kurslokaler

Tale varsler potensielle deltakere på mail, og organiserer påmelding på nettsiden.

1. **IRG møte i Hamburg sept-16**

Stine, Endre og Marit.

* Svimmelhet som kontaktårsak ble tatt opp. Svimmelhet er et ord som mange pasienter bruker. Merkelig nok uttrykkes ikke svimmelhet i England. MTG vil se på det på nytt.
* Kommet endringer i MTS 3.versjon. Det er opp til hvert enkelt land å bestemme når man vil introdusere dem. Noen bruker fortsatt 1. og 2.versjon. Naturlig å ta inn endringene ved behov for trykking av flere manualer.

Fra et medisinskfaglig ståsted er det viktig at dette skjer så fort som mulig.

1. **Elektronisk MTS?**

Før evnt. ny trykking bør det vurderes innføring av elektronisk manual. Triageringen blir da enklere og virker mer profesjonell. Lettere å gjøre endringer i elektronisk versjon enn å klippe og lime. Det er ventet at det til stadighet vil komme endringer.

Plan: NMTG vil satse på en E-manual fra Gyldendal. Regnes ikke som et software.

Germar tar kontakt med Gyldendal for å undersøke mulighet for E-manual, samt E-læringsbok. Faggruppa følger opp.

.

1. **Årsmøte januar- 17**

* Forslag til dato: 8/2-17.
* Forslag til sted: Bærum sykehus, kir.auditorium. Tale booker.
* Fagseminar i forkant av årsmøtet: Faggruppa kommer med forslag til tema og forelesere. Kan trekke flere deltakere dersom vi lokker med inspirerende faglig påfyll. Eksterne forelesere? Sepsis? Instruktørsamling?
* Årsmelding og budsjett bør være på plass. Ansvar: Tale
* Grethe Dølbakken går ut av styret da Kristiansand bytter til annet triagesystem.
* Besluttet at styret skal «slankes» og legge mer ansvar på faggruppa. Vi er nå 11 styremedlemmer. Dette antallet skal reduseres til 7 ( inkl. styreleder og leder av faggruppen)
* Valgkomite fastsatt: Grethe Dølbakken og Marit Rystad.

1. **Økonomi**

* Oversikt over regnskap 2016, og budsjett for 2017.

Status konto:

Inngående saldo 01.01.16: 312 813,28

Utgående saldo 18.11.16: 227 195,29

Diff: -85 617,99

NMTGs inntektskilder er kurs, manualsalg, medlems- og TTA kontrakter.

Hovedårsaken til underskuddet er at NMTG fra 1/1-16 opprettet en lønnet stilling som daglig leder.

Vi har for store utgiftsposter til hotell og reiser.

Viktig at vi tilstreber å gå i pluss ved kurs. Dette er vanskelig dersom kursene involverer reise og hotellopphold for flere instruktører.

Budsjettet for 2017 viser at vi uten justeringer på inntektssiden vil fortsette å gå i underskudd

* Forslag til tiltak for å skaffe inntekter:

Kursavgift på 1500 kr per dag for grunnkurs og instruktørkurs

Kursavgift for TTA kurs: 750-1500 kr. Prisen avhenger av kursopplegget som lages. Halv dag: 750 kr og hel dag: 1500 kr.

Innføre årsavgift på MTS medlemskap? Medlemskapet betales nå kun som en engangssum.

Styret lager et forslag til dette før årsmøtet.

* Lønn til kursholdere

Kursholdere bør ikke ha egne utgifter. Noen har stillinger der det er godkjent at man bruker sin arbeidsdag til å reise på kurs. Andre jobber i turnus og må bruke fridag eller avspasere.

Det bestemmes at den enkelte kursholder tar kontakt med Tale dersom man ikke får lønn fra egen arbeidsplass. Tale bringer det da videre inn til styret.

**Eventuelt**

* Cecilie: Spørsmål om resertifisering. Får ikke støtte fra ledelsen til å gjennomføre audits. Hva skal man gjøre? Svar: Det står i boka at man skal gjøre det. Trygghet for pasienten er viktigst! Kvalitetskontroller er sterkt anbefalt fra NMTG.
* Faggruppa: Bytte av medlemmer? Kan de bare bestemme det selv? Ja, men viktig at det blir videreformidlet slik at listene på nettsiden er oppdaterte.
* Til orientering: Neste IRG møte er i Manchester 12-13/10 2017.